ઉલ્લેખનીય છે કે, ગુજરાત વિધાનસભાની ચૂંટણીમાં ઇવીએમ અંગે સતત પ્રશ્નો કરવામાં આવી રહ્યાં છે. ગુજરાત કોંગ્રેસે આ મામલે સુપ્રીમ કોર્ટના દરવાજા ખખડાવ્યા હતા. તેમની માંગણી હતી કે, 25 ટકા ઇવીએમ મશીન અને વીવીપેટના પેપર ટ્રેલ ક્રોસ વેરિફાય કરવામાં આવે. જો કે, સુપ્રીમ કોર્ટ દ્વારા આ અરજી નકારવામાં આવી હતી. પાસ કન્વીનર હાર્દિક પટેલ પણ ઇવીએમ સાથે છેડછાડના આરોપો સતત મુકી રહ્યાં છે. આ અંગે તેમણે શ્રેણીબદ્ધ ટ્વીટ પણ કર્યા છે. ચૂંટણી પંચ તરફથી ઇવીએમ સાથે છેડછાડની શક્યતા નકારાતાં તેમણે ટ્વીટ કર્યું હતું કે, ભગવાનના બનાવેલ મારા શરીર સાથે છેડછાડ થઇ શકે તો માનવીના બનાવેલ ઇવીએમ સાથે કેમ નહીં? જો એટીએમ હેક થઇ શકતા હોય તો ઇવીએમ કેમ નહીં?